CELEX: 62011TN0281
Language: et
Date: 2011-06-03 00:00:00
Title: Kohtuasi T-281/11 P: Diego Canga Fano 3. juunil 2011 esitatud apellatsioonkaebus Avaliku Teenistuse Kohtu 24. märtsi 2011 . aasta otsuse peale kohtuasjas F-104/09: Canga Fano versus nõukogu

13.8.2011   
            
            
               ET
            
            
               Euroopa Liidu Teataja
            
            
               C 238/20
            
         Diego Canga Fano 3. juunil 2011 esitatud apellatsioonkaebus Avaliku Teenistuse Kohtu 24. märtsi 2011. aasta otsuse peale kohtuasjas F-104/09: Canga Fano versus nõukogu
   (Kohtuasi T-281/11 P)
   2011/C 238/37
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Diego Canga Fano (Brüssel, Belgia) (esindajad: advokaadid S. Rodrigues ja C. Bernard-Glanz)
   
      Teine menetluspool: Euroopa Liidu Nõukogu
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tunnistada apellatsioonkaebus vastuvõetavaks;
            
         
               —
            
            
               tühistada Euroopa Liidu Avaliku Teenistuse Kohtu 24. märtsi 2011. aasta otsus F-104/09;
            
         
               —
            
            
               rahuldada hageja poolt Avaliku Teenistuse Kohtus esitatud tühistamis- ja hüvitamisnõuded, täpsustades siiski, et vaheotsuse tühistamisega rahul olev hageja soovib talle põhjustatud kahju eest saada sümboolse hüvitise 1 eurot;
            
         
               —
            
            
               mõista mõlema astme kohtukulud välja nõukogult.
            
         
      Väited ja peamised argumendid
   
   Apellatsioonkaebuse põhjenduseks esitab apellant üheainsa väite, mis jaguneb kolmeks osaks ja mille kohaselt on rikutud õigusnormi.
   
               —
            
            
               Esimeses osas väidab hageja, et Avaliku Teenistuse Kohus tõlgendas kohaldatavaid sätteid vastupidiselt Euroopa Kohtu ja Üldkohtu praktikale seoses ametisse nimetava asutuse kaalutlusõigusega (vaidlustatud otsuse punktid 35 ja 36).
            
         
               —
            
            
               Teises osas väidab hageja, et Avaliku Teenistuse Kohus tegi põhjendamatuid õiguslikke järeldusi, kui ta hindas ilmset hindamisviga (vaidlustatud otsuse punktid 48, 51, 52, 58, 78 ja 79) ja rääkis vastu oma enda kriteeriumitele, millega ta kavatses asendada Euroopa Kohtu ja Üldkohtu praktikat.
            
         
               —
            
            
               Kolmandas osas väidab hageja, et Avaliku Teenistuse Kohus kahjustas tema põhjendusi sisuliste ebatäpsuste osas, mis seisnesid tema käsutuses olevate tõendite moonutamises ja arvesse võtmata jätmises (vaidlustatud otsuse punktid 80, 81, 85, 88 ja 90).